એમ થાય કે દિવંગત સર્જકને કેવી કેવી રીતે યાદ કરવા. તને યાદ હશે, એમના મરણ પછી આપણા ઘરે અમે એક ‘વિનોદ સપ્તાહ’ ઊજવેલું. બેસાડેલું નહિ, પણ ઊજવેલું. સામાન્ય રીતે કોઈના મરણની પાછળ લોકો ભાગવત સપ્તાહ કે ગરુડપુરાણ બેસાડે, પણ આપણે વિનોદ સપ્તાહની ઉજવણી કરેલી. એક હૃદયંગમ અનુભવ રહ્યો, એમ કરીને અમે વિનોદભાઈનું મૃત્યુ એક અઠવાડિયું પાછું ઠેલેલું, પણ મૃત્યુ તો મૃત્યુ છે. અનિવાર્ય અને એક કઠોર વાસ્તવિકતા.